**Sadržaj i način testiranja, pravni i drugi izvori za pripremanje kandidata za razgovor (intervju)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POLJOPRIVREDNA I VETERINARSKA ŠKOLA OSIJEK**

**OSIJEK, JADROVSKA 20**

**KLASA: 112-02/24-01/5**

**URBROJ: 2158/45-24-01-3**

U Osijeku 23. listopada 2024.

Na temelju članka 8. Pravilnika o načinu i postupku zapošljavanja u Poljoprivrednoj i veterinarskoj školi Osijek, a vezano uz raspisani natječaja od 15. listopada 2024. godine za zasnivanje radnog odnosa na radnom mjestu radnik III. vrste na neodređeno, puno radno vrijeme (40 sati tjedno), Povjerenstvo za vrednovanje kandidata objavljuje

**SARŽAJ I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA ZA RAZGOVOR (INTERVJU)**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Poljoprivrednoj i veterinarskoj školi Osijek, Osijek, obavit će se provjera znanja i sposobnosti kandidata.

Provjera se sastoji od razgovora (intervjua) kandidata s Povjerenstvom.

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na razgovor (intervju).

Ako kandidat/kinja ne pristupi razgovoru, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Razgovoru ne mogu pristupiti kandidat/kinje koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Kandidat na razgovoru može ostvariti najviše 10 bodova.

Nakon provedenog razgovora (intervjua) Povjerenstvo utvrđuje rang listu kandidata prema broju bodova ostvarenih na intervjuu.

Poziv kandidatima na razgovor (intervju) Povjerenstvo će objaviti na mrežnoj stranici Poljoprivredne i veterinarske škole Osijek [**www.ss-poljoprivredna-veterinarska-os.skole.hr**](http://www.ss-poljoprivredna-veterinarska-os.skole.hr) **,** u rubrici pod nazivom „Dokumenti – Natječaji“.

**Pravni i drugi izvori za pripremanje kandidata za razgovor (intervju) su:**

1. Državni pedagoški standard srednjoškolskog sustava odgoja i obrazovanja (Narodne novine, broj 63/08. i 90/10.),
2. Pravilnik o kućnom redu Poljoprivredne i veterinarske škole Osijek (na mrežnoj stranici Poljoprivredne i veterinarske škole Osijek [www.ss-poljoprivredna-veterinarska-os.skole.hr](http://www.ss-poljoprivredna-veterinarska-os.skole.hr) u rubrici pod nazivom „Dokumenti –Kućni red“),
3. Etički kodeks Poljoprivredne i veterinarske škole Osijek (na mrežnoj stranici Poljoprivredne i veterinarske škole Osijek [www.ss-poljoprivredna-veterinarska-os.skole.hr](http://www.ss-poljoprivredna-veterinarska-os.skole.hr) u rubrici pod nazivom „Dokumenti – Etički kodeks“),
4. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi (Narodne novine broj 2/11.),

POVJERENSTVO ZA VREDNOVANJE KANDIDATA